


คำนำ

	อำเภอลานสกา มีความเป็นมาทางประวัติศาสตร์อันยาวนาน นับตั้งแต่การตั้งเมืองนครศรีธรรมราช แต่โบราณ  ประชาชนจึงมีพื้นฐานทางวัฒนธรรม และมีความรู้ ความคิดอัธยาศัยที่ดีงาม ก่อให้เกิดความร่วมมือในการพัฒนาเป็นอย่างสูง ด้วยลักษณะภูมิประเทศเป็นที่ราบเชิงเขา จึงเป็นแหล่งต้นน้ำลำธารหลายสาย  ทรัพยากรต่าง ๆ โดยเฉพาะป่าไม้ที่อุดมสมบูรณ์ ก่อให้เกิดแหล่งท่องเที่ยวมากมาย และที่สำคัญคือ เป็นแหล่งผลิตผลทางการเกษตรที่สำคัญของจังหวัด โดยเฉพาะผลไม้ 
	ด้วยคำขวัญที่ว่า “เมืองมังคุดหวาน  หมู่บ้านพัฒนา  ถ้ำผาสวยงาม น้ำตกกะโรมตระหง่าน สืบตำนานอู่ข้าวอู่น้ำ” ประกอบกับกระแส “เมืองอากาศดี” ทำให้ผู้คนทั้งภายในและต่างจังหวัด 
เข้ามาสัมผัสบรรยากาศธรรมชาติ เป็นการส่งเสริมการท่องเที่ยวอีกทางหนึ่ง
	เอกสารบรรยายสรุปฉบับนี้  ประกอบด้วยสาระสำคัญ 3 ส่วน คือ ข้อมูลทั่วไป ยุทธศาสตร์
การพัฒนา  และปัญหาอุปสรรคในการพัฒนา ซึ่งจัดทำขึ้นด้วยวัตถุประสงค์ให้เป็นข้อมูลเบื้องต้น
แก่ผู้บริหารระดับจังหวัดส่วนราชการ หน่วยงานและบุคคลทั่วไป 

									นายกิตติพันธ์    เพชรชู
								             นายอำเภอลานสกา











ประวัติความเป็นมา

          	อำเภอลานสกามีความเป็นมาทางประวัติศาสตร์อันยาวนาน ตั้งแต่ตั้งเมืองนครศรีธรรมราชแต่โบราณ  ได้จัดตั้งเป็นกิ่งอำเภอ เรียกว่า”กิ่งอำเภอเขาแก้ว” เมื่อปี พ.ศ.2454 ต่อมาได้เปลี่ยนชื่อเป็น “กิ่งอำเภอลานสกา” และได้ยกฐานะเป็น “อำเภอลานสกา” เมื่อปี พ.ศ.2501 เป็นต้นมา 
	  คำว่า”ลานสกา”มีคำอธิบายได้เป็นสองนัย คือ นัยหนึ่งเป็นชื่อมาจากภาษาของชาวหมู่เกาะทะเลใต้ ซึ่งได้เอาศาสนาพราหมณ์ ศาสนาพุทธเข้ามาเป็นครั้งแรก และอีกนัยหนึ่งคือ “แลงกา” แปลว่าหุบเขาซึ่งก็ตรงกับภูมิประเทศ ปัจจุบัน  ต่อมามีผู้ใส่ “ส” ข้างหน้า “กา” จึงเรียกเพี้ยนเป็น 
“ลานสกา”
	จากการบอกเล่าของคนรุ่นก่อน ๆ บอกว่า”ลานสกา”คือลานที่เล่น”สกา”ของพระเจ้า
ศรีธรรมโศกราชกับพระอนุชา ซึ่งในสมัยนั้นได้เกิดโรคระบาดขึ้นที่หาดทรายแก้ว พระองค์จึงได้อพยพขึ้นมาทางต้นน้ำ ไปประทับอยู่ที่บริเวณตำบลลานสกา ต่อมาโรคระบาดได้ทุเลาเบาบางลง  ทั้งสองพระองค์ได้ยกไพร่พลกลับหาดทรายแก้ว แต่ยังมีไพร่พล บางส่วน หลงเหลืออยู่ กลายเป็นบรรพบุรุษของคนลานสกาจนถึงปัจจุบัน  
	ในช่วงระหว่างวันที่  3  มิถุนายน  - 2  กรกฎาคม  2552 กรมควบคุมมลพิษได้มาดำเนินการตรวจวัดคุณภาพอากาศในบรรยากาศโดยตรวจวัดสารมลพิษจำนวน 5 ชนิด คือ ก๊าซซัลเฟอร์
ไดออกไซด์ ,  ก๊าซไนโตรเจนไดออกไซด์,   ก๊าซคาร์บอนมอนนอกไซด์,    ก๊าซโอโซนและฝุ่นละอองเล็กกว่า  10 ไมครอน  ที่บ้านคีรีวง  อำเภอลานสกา   ปรากฏว่าได้ค่า  AQI  ระหว่าง  17 - 49  ซึ่งถือว่าอยู่ในเกณฑ์ดีมาก  และเมื่อเปรียบเทียบเชิงตัวเลขกับพื้นที่อื่นในประเทศแล้ว ถือว่าดีที่สุด
ในประเทศไทย (The  best  Ozone  in  Thailand)   
	อำเภอลานสกา มีศักยภาพทางการทรัพยากรบุคคล  วัฒนธรรม  ประเพณี  ที่เป็นเอกลักษณ์  ลักษณะภูมิประเทศ  เป็นที่ราบเชิงเขา  อยู่ในเขตอุทยานแห่งชาติเขาหลวงและอุทยานแห่งชาติ
น้ำตกโยง  จึงเป็นแหล่งกำเนิดต้นน้ำลำธาร มีทรัพยากรธรรมชาติที่อุดมสมบูรณ์  สวยงาม เป็นแหล่งท่องเที่ยวตามธรรมชาติที่สวยงาม  มีชุมชนที่เข้มแข็ง  อุดมสมบูรณ์ด้วยพืชพันธุ์ ธัญญาหาร เป็นแหล่งผลิตผลทางการเกษตรที่สำคัญของจังหวัดนครศรีธรรมราช โดยเฉพาะผลไม้ จึงมีคำขวัญว่า


			“เมืองมังคุดหวาน        หมู่บ้านพัฒนา     
				ถ้ำผาสวยงาม        น้ำตกกะโรมตระหง่าน   
				   	สืบตำนานอู่ข้าวอู่น้ำ”




สภาพทั่วไปและข้อมูลพื้นฐาน 
ที่ตั้งและอาณาเขต
	อำเภอลานสกา ตั้งอยู่ทางทิศตะวันตกของจังหวัดนครศรีธรรมราช  ห่างจากจังหวัด 
23 กิโลเมตร  มีเนื้อที่ประมาณ 342.90 ตารางกิโลเมตร หรือประมาณ 214,312 ไร่ มีอาณาเขต
                        ทิศเหนือ  		ติดต่อกับ อำเภอพรหมคีรี
                        ทิศใต้  		ติดต่อกับ  อำเภอร่อนพิบูลย์,อำเภอทุ่งสง
                        ทิศตะวันออก  	ติดต่อกับ  อำเภอเมือง,อำเภอพระพรหม
                        ทิศตะวันตก  	ติดต่อกับ  อ.ฉวาง , อ.พิปูน และ อ.ช้างกลาง
เขตการปกครอง
	แบ่งเขตการปกครอง ออกเป็น  5  ตำบล  44  หมู่บ้าน  ดังนี้
	ตำบล
	จำนวนหมู่บ้านแบ่งตามประเภท

	
	หมู่บ้าน กม.
	หมู่บ้าน อพป.
	รวม

	ตำบลเขาแก้ว
	6
	-
	6

	ตำบลลานสกา
	7
	-
	7

	ตำบลท่าดี
	-
	7
	7

	ตำบลกำโลน
	4
	8
	12

	ตำบลขุนทะเล  
	8
	4
	12

	รวม
	25
	19
	44


องค์กรปกครองส่วนท้องถิ่น 
	มีเทศบาลตำบล 2  แห่ง  คือ เทศบาลตำบลลานสกาและเทศบาลตำบลขุนทะเล
	มีองค์การบริหารส่วนตำบล   4   แห่ง คือ องค์การบริหารส่วนตำบลเขาแก้ว
							องค์การบริหารส่วนตำบลลานสกา
							องค์การบริหารส่วนตำบลท่าดี
							องค์การบริหารส่วนตำบลกำโลน
ประชากร  
	อำเภอลานสกา 	มีประชากร จำนวน 40,485  คน แยกเป็น  ชาย  19,832 คน
        หญิง 20,653 คน  แบ่งตามตำบล ดังนี้
       	ตำบลเขาแก้ว 	จำนวน 7,581 คน  	ชาย 3,704 คน   	หญิง 3,877 คน
        ตำบลลานสกา  	จำนวน 5,841 คน  	ชาย 2,895 คน  	หญิง 2,946 คน
	ตำบลท่าดี	จำนวน 7,926  คน  	ชาย 3,874 คน  	หญิง 4,605  คน
	ตำบลกำโลน	จำนวน 8,971 คน  	ชาย 4,366 คน	หญิง 4,605  คน 
	ตำบลขุนทะเล	จำนวน 10,166 คน 	ชาย 4,993 คน	หญิง 5,173  คน   
(ข้อมูล ณ  เดือนกันยายน 2556 : สำนักทะเบียนอำเภอลานสกา)

รายได้ประชากรเฉลี่ย   60,549    บาท/คน/ปี 
(ข้อมูล จปฐ.ปี 2556  :  สำนักงานพัฒนาชุมชนอำเภอลานสกา)

การศึกษา
	*โรงเรียนระดับประถมศึกษา จำนวน 22 แห่ง 
	   ครู จำนวน 263 คน นักเรียน จำนวน 3,850 คน
	* โรงเรียนระดับมัธยมศึกษา  จำนวน  6 แห่ง 
           ครู จำนวน 97 คน  นักเรียน 1,306 คน

ศาสนา/ศิลปวัฒนธรรม  ความเชื่อ ขนบธรรมเนียมประเพณี เทศกาล
	ประชาชนส่วนใหญ่ของอำเภอลานสกา นับถือศาสนาพุทธ นับถือศาสนาคริตส์และอิสลาม
เป็นบางส่วน  อำเภอลานสกา  มีวัด 22 แห่ง มีสำนักสงฆ์  2 แห่ง โบสต์คริสต์ 1 แห่ง 
มีงานประเพณีและเทศกาลที่สำคัญ ดังนี้
	(1) การทำบุญให้ทานไฟวันขึ้นปีใหม่  ต้นเดือนมกราคม ของทุกปี
	(2) งานประเพณีสงกรานต์ วันกตัญญู ในเดือนเมษายน ทุกปี
	(3) การจัดการแข่งขันกีฬาส่งเสริมการท่องเที่ยว “ลานสกามาราธอน” สัปดาห์ที่ 3 ของเดือนมิถุนายน ทุกปี 
	(4) งานเทศกาลมังคุดหวาน ของดีลานสกา และงานกาชาด จัดระหว่างเดือนกรกฎาคม  - สิงหาคม ทุกปี
	(5) งานทำบุญวันสารทเดือนสิบ ระหว่างเดือนกันยายน – ตุลาคม ทุกปี
	(6) งานอนุรักษ์ประเพณีลากพระอำเภอลานสกา ในเดือนตุลาคม ของทุกปี
	(7) งานประเพณีลอยกระทง วันขึ้น 15 ค่ำเดือน 12 ทุกปี   
 
การสาธารณสุข
	 โรงพยาบาล ขนาด 30 เตียง จำนวน 1 แห่ง
	 สำนักงานสาธารณสุขอำเภอ  จำนวน 1 แห่ง
	 โรงพยาบาลส่งเสริมสุขภาพตำบล  จำนวน 8 แห่ง

ความปลอดภัยในชีวิตและทรัพย์สิน
	*สถิติคดีอาญา 5 กลุ่ม  ที่เกิดขึ้นในเขตพื้นที่อำเภอลานสกา ปี 2556
	1. คดีอุกฉกรรจ์และสะเทือนขวัญ		เกิดขึ้น	    6	ราย  จับได้       3     ราย
	2. คดีประทุษร้ายต่อชีวิตและทรัพย์สิน 	เกิดขึ้น	  18	ราย  จับได้     13     ราย
	3. คดีประทุษร้ายต่อทรัพย์		เกิดขึ้น	  24	ราย  จับได้     17     ราย
	4. คดีที่น่าสนใจ				เกิดขึ้น	 15	ราย  จับได้       12    ราย
	5. คดีที่รัฐเป็นผู้เสียหาย			จับได้     204  คดี   ผู้ต้องหา  297   คน
	*สถิติการเกิดอุบัติเหตุในปี 2556
	1.คดีขับรถโดยประมาทเปรียบเทียบปรับ  		50  คดี
	2.คดีขับรถโดยประมาททำให้มีผู้รับบาดเจ็บ	20  คดี
	3.คดีขับรถโดยประมาททำให้ผู้อื่นถึงแก่ความตาย	8    คดี
(ข้อมูล ณ  เดือนกันยายน 2556 : สถานีตำรวจภูธรลานสกา)
	ข้อมูลยาเสพติด
	การประเมินสถานะหมู่บ้าน/ชุมชนเอาชนะยาเสพติดในรอบปี 2556
	ตำบล
	สถานะหมู่บ้าน (จำนวนหมู่บ้าน)
	รวม

	
	เข้มแข็งมาก
	เข้มแข็งปานกลาง
	เข้มแข็งน้อย
	

	เขาแก้ว
	6
	-
	-
	6

	ลานสกา
	2
	5
	-
	7

	ท่าดี
	2
	5
	-
	7

	กำโลน
	5
	7
	-
	12

	ขุนทะเล
	6
	6
	-
	12

	รวมทั้งอำเภอ
	21
	23
	-
	44


	
	สรุปสถานะหมู่บ้าน/ชุมชนของแต่ละพื้นที่ตำบล ในรอบปี 2556
	ตำบล
	สถานะหมู่บ้าน(จำนวนหมู่บ้าน)
	รวม

	
	สีขาว
	สีเขียว
	สีเหลือง
	สีแดง
	

	เขาแก้ว
	2
(ม.1,3)
	1
(ม.2)
	2
(ม.4,5)
	1
(ม.6)
	6

	ลานสกา
	2
	-
	2
(ม.4,6)
	3
(ม.2,3,5)
	7

	ท่าดี
	-
	-
	3
(ม.1,5,7
	4
(ม.2,3,4,6)
	7

	กำโลน
	-
	-
	3
(ม.2,4,12)
	9
(ม.1,3,5,6,7,8,9,10,11)
	12

	ขุนทะเล
	-
	-
	-
	12
(ม.1-12)
	12

	รวมทั้งอำเภอ
	4 
	1
	10
	29
	44


	ที่มา : ศพส.อ.ลานสกา กันยายน 2556
	

ลักษณะภูมิประเทศ
	ส่วนใหญ่เป็นเทือกเขาสูง เป็นทิวยาวสลับซับซ้อนทอดตัวจากทางทิศเหนือ ทิศใต้ และทิศตะวันออก เทลาดไปทางทิศตะวันออกของอำเภอ พื้นที่ที่เป็นภูเขาคิดเป็นร้อยละ 75 ของพื้นที่อำเภอ หรือประมาณ 160,734 ไร่ ส่วนพื้นที่ราบที่ใช้สำหรับการเกษตรคิดเป็นร้อยละ 25 ของพื้นที่อำเภอหรือประมาณ  53,578 ไร่
ลักษณะภูมิอากาศ
	ลักษณะภูมิอากาศทั่วไปไม่ร้อนจัดหรือหนาวจัดจนเกินไปมีมรสุมพัดผ่านตลอดปี มีฤดูกาล 2 ฤดู คือ ฤดูร้อนตั้งแต่เดือนกุมภาพันธ์-มิถุนายน และฤดูฝนตั้งแต่เดือนกรกฎาคมถึงเดือนมกราคม ของปีถัดไป
ทรัพยากรธรรมชาติ
	สภาพพื้นที่เป็นเทือกเขามีความอุดมสมบูรณ์ทางทรัพยากรป่าไม้ อยู่ในเขตเทือกเขาหลวง ตำบลเขาแก้ว ตำบลกำโลน และตำบลลานสกา ซึ่งเป็นแหล่งต้นน้ำลำธารมีแหล่งน้ำที่สำคัญ เป็นเส้นเลือดหล่อเลี้ยงอยู่ 2 สาย คือ คลองท่าดี และคลองเขาแก้ว มีพื้นที่เป็นเขตป่าไม้ที่สำคัญคือ ป่าสงวนแห่งชาติ ป่าเขาหลวงเนื้อที่ 46,950 ไร่ ปัจจุบันประกาศเป็นอุทยานแห่งชาติเขาหลวง และอุทยานแห่งชาติน้ำตกโยงไปบางส่วนเนื้อที่ 24,775 ไร่ คงเหลือเป็นพื้นที่ป่าสงวนแห่งชาติเนื้อที่ 22,175 ไร่ พื้นที่ป่าถาวร 177,609 ไร่

การท่องเที่ยว
	แหล่งท่องเที่ยวที่สำคัญแบ่งตามเขตพื้นที่ ดังนี้ 
	1. ตำบลเขาแก้ว	 สำนักสงฆ์เขาธง (ศาลาพ่อท่านคล้าย/บ่อน้ำศักดิ์สิทธิ์, จุดชมวิวสัญลักษณ์ อากาศดีที่สุดในประเทศไทย, น้ำตกกะโรม,ถ้ำแก้ว
สุรกานต์, น้ำตกพังทราย, อุทยานแห่งชาติเขาหลวง, ถ้ำเหมา, ศาลาเทวดานาคราช, น้ำตกคีรีน้อย ฯลฯ 

          จุดชมวิวอากาศดีที่สุดในประเทศไทย	                              ยอดเขาหลวง 
                 ม.6 ต.เขาแก้ว  อ.ลานสกา

น้ำตกกะโรม

	2. ตำบลลานสกา	 วังโบราณลานสกา, ถ้ำระฆังทอง, น้ำตกวังไทร, น้ำตกหนานโจน ฯลฯ
	3. ตำบลท่าดี	 วัดพัทธเสมา(พระลากศักดิ์สิทธิ์), ศาลาพ่อท่านคล้าย, ศษลาเทวดาหน้าช้าง จุดชมวิวดอนสันม่วง, อ่างเก็บน้ำบ้านในปริก, ศูนย์เรียนรู้เศรษฐกิจพอเพียงบ้านวัดวอ ฯลฯ 
	4. ตำบลกำโลน	 ชุมชนคีรีวง, น้ำตกวังไม้ปัก, หนานหินท่าหา, น้ำตกสอยดาว ฯลฯ 
	5. ตำบลขุนทะเล	 ถ้ำน้ำวังศรีธรรมาโศกราช (ถ้ำน้ำคลุ้ง), เขื่อนชลประทานเสาธง, ศาลาตาขุนพล, วัดสรรเสริญ(วัดสอ) ฯลฯ 


ยุทธศาสตร์การพัฒนาอำเภอลานสกา

การวิเคราะห์สถานการณ์และแนวโน้ม
	อำเภอลานสกา อุดมสมบูรณ์ไปด้วยทรัพยากรธรรมชาติทั้งภูเขา  ป่าไม้ เป็นแหล่งต้นน้ำที่สำคัญของแม่น้ำหลายสายในจังหวัดนครศรีธรรมราช มีธรรมชาติที่งดงาม มีแหล่งท่องเที่ยวทางธรรมชาติ และแหล่งท่องเที่ยวทางประวัติศาสตร์ มีวิถีชีวิต ความเข้มแข็งด้านวัฒนธรรม ประเพณี ความร่วมมือของประชาชนในการพัฒนาด้านต่าง ๆ จากการวิเคราะห์ศักยภาพ การเก็บข้อมูลโดยการประชุม 
การทำประชาคมระดับหมู่บ้าน ตำบล ข้อมูลความจำเป็นพื้นฐาน (จปฐ.) ข้อมูล กชช2ค. และข้อมูลทางอื่น ๆ สามารถวิเคราะห์สถานการณ์แนวโน้ม ทิศทางในการพัฒนาภาพรวมของอำเภอลานสกา ดังนี้
	1. การวิเคราะห์ข้อมูลด้านเศรษฐกิจ 
		ราษฎรอำเภอลานสกาส่วนใหญ่ ประกอบอาชีพทางการเกษตร ทำสวนยางพารา สวนผลไม้ เป็นแหล่งต้นกำเนิดของผลไม้ที่มีชื่อเสียงที่สุดของภาคใต้ คือ “มังคุด” ซึ่งมีการปลูกมังคุดทั่วทั้งพื้นที่ เป็นรายได้หลักของราษฎรควบคู่กับยางพารา และอีกส่วนหนึ่งประกอบอาชีพค้าขาย รับจ้างและอื่น ๆ แต่ในสถานการณ์ปัจจุบันปรากฏว่า มีผลกระทบทั้งภายในและภายนอกที่เป็นผลกระทบทางเศรษฐกิจ เช่น แหล่งต้นน้ำที่เป็นปัจจัยหลักในการทำกรเกษตรถูกทำลาย ราคาผลผลิตทางการเกษตรที่ไม่แน่นอน ต้นทุนการผลิตที่สูงขึ้น ทำให้รายได้หลักของชาวลานสกาซึ่งได้จากการประกอบอาชีพทางการเกษตร ไม่แน่นอน ปัจจุบันราษฎรประสบปัญหาเรื่องหนี้สิน 
	2. การวิเคราะห์ข้อมูลด้านสังคม
		สภาพความเป็นอยู่ของราษฎรมีลักษณะวิถีชีวิตเน้นหนักไปทางดั้งเดิม มีสังคมที่เอื้ออาทรต่อกัน ลักษณะพื้นเพนิสัย เป็นคนดีมีความโอบอ้อมอารี มีการรวมกลุ่มองค์กรต่าง ๆ ที่หลากหลาย ซึ่งมีชื่อเสียงในระดับจังหวัด มีการรวมกลุ่มกิจกรรมต่าง ๆ เช่น การจัดงานเทศกาลมังคุดหวานและของดีลานสกา ประเพณีชักพระ ทำบุญให้ทานไฟ กิจกรรมส่งเสริมอาชีพ กิจกรรมวิ่งมาราธอนเพื่อส่งเสริมสุขภาพ ชมรมผู้สูงอายุ กิจกรรมครอบครัวอบอุ่น ซึ่งเป็นกิจกรรมที่ปฏิบัติสืบทอดมาตั้งแต่โบราณ และเป็นเอกลักษณ์ของคนลานสกา แต่ในปัจจุบันจากสังคมที่เปลี่ยนแปลงไป สิ่งที่กระทบจากภายนอกเริ่มเข้ามาสู่วิถีชีวิตของชาวลานสกา โดยเฉพาะกับคนรุ่นหลังที่ไม่ค่อยจะมีเวลาเข้าร่วมกิจกรรมทางด้านประเพณี วัฒนธรรมในชุมชน การรับเอาวัฒนธรรมต่างชาติมาใช้ในชีวิตประจำวัน การเมืองในชุมชนเป็นส่วนหนึ่งทำให้คนในชุมชนเกิดความแตกแยก
	3. การวิเคราะห์ข้อมูลด้านทรัพยากรธรรมชาติและสิ่งแวดล้อม
		สภาพภูมิประเทศของอำเภอลานสกา ส่วนใหญ่เป็นภูเขา มีความลาดชันค่อนข้างสูง พื้นที่ส่วนใหญ่อยู่ในเขตอุทยานแห่งชาติเขาหลวงและอุทยานแห่งชาติน้ำตกโยง และเขตป่าสงวนแห่งชาติ เป็นแหล่งต้นน้ำลำธารหล่อเลี้ยงชีวิตราษฎรในเขตพื้นที่ และในเขตจังหวัดนครศรีธรรมราช ทั้งเป็นต้นน้ำเพื่อการเกษตรและอุปโภค บริโภค และจากสภาพพื้นที่ส่วนใหญ่เป็นป่าเขาที่สมบูรณ์ ทำให้มีแหล่งทรัพยากรธรรมชาติที่สวยงาม เอื้อต่อการพัฒนาแหล่งท่องเที่ยวเชิงอนุรักษ์และการพัฒนาแหล่งน้ำ 
	4. การวิเคราะห์ข้อมูลด้านความมั่นคงและความสงบเรียบร้อย 
		หมู่บ้าน/ชุมชน ในพื้นที่อำเภอลานสกา เป็นหมู่บ้านชุมชนที่เข้มแข็ง เนื่องจากราษฎรมีความรัก ความเอื้ออาทร ช่วยเหลือซึ่งกันและกันในทุกด้าน ทำให้ปัญหาด้านความมั่นคงและความสงบเรียบร้อยในพื้นที่เกิดขึ้นน้อย แต่แนวโน้มในอนาคต ปัญหาอาจจะมีมากขึ้น เนื่องจากผลกระทบจากวัฒนธรรมและความเจริญจากภายนอกที่เข้าสู่ชุมชน โดยเฉพาะเด็กและเยาวชนในชุมชนเป็นกลุ่มเสี่ยงที่รับเอาวัฒนธรรมเหล่านี้โดยตรง แต่ขาดการวิเคราะห์ จึงเป็นปัญหาของชุมชนที่จะต้องดูแลอย่างใกล้ชิด 

วิสัยทัศน์ (Vision)
	“ลานสกาเมืองน่าอยู่  ชุมชนเข้มแข็ง แหล่งการเรียนรู้  คู่คุณธรรม นำการท่องเที่ยวเชิงอนุรักษ์ ยึดหลักพอเพียง” 
ยุทธศาสตร์การพัฒนาอำเภอ	
1. การบริหารจัดการการเกษตรที่มีคุณภาพและครบวงจร 
2. การจัดการทรัพยากรธรรมชาติสิ่งแวดล้อมและพลังงาน
3. การสร้างสังคมแห่งการเรียนรู้และพอเพียง
4. การท่องเที่ยว
5. การสร้างสังคมอยู่ดีมีสุข

การจัดเก็บข้อมูล จปฐ.ประจำปี 2556 
	ประชากรมีรายได้เฉลี่ย  60,549  บาทต่อคนต่อปี  โดยแยกเป็นรายตำบลเรียงตามลำดับดังนี้ 
	1. ตำบลท่าดี		69,874  	บาทต่อคนต่อปี
	2. ตำบลเขาแก้ว		62,595   	บาทต่อคนต่อปี
	3. ตำบลขุนทะเล		60,127   	บาทต่อคนต่อปี
	4. ตำบลลานสกา		58,501 	บาทต่อคนต่อปี
	5. ตำบลกำโลน		54,026	บาทต่อคนต่อปี
	ครัวเรือนที่มีรายได้น้อยกว่า 30,000 บาท/คน/ปี  มี 7  ครัวเรือน (ครัวเรือนตกเกณฑ์)
	1. ตำบลท่าดี	1  ครัวเรือน
	2. ตำบลกำโลน   6  ครัวเรือน 
	ร้อยละของตัวชี้วัดที่ตกเกณฑ์ 5 อันดับแรก (จากมากไปหาน้อย)
	ที่
	ตัวชี้วัด
	จำนวนที่
สำรวจทั้งหมด
	ไม่ผ่านเกณฑ์

	
	
	
	จำนวน
	ร้อยละ

	1
	ตัวชี้วัดที่ 3  	เด็กแรกเกิดได้กินนมแม่อย่างเดียว อย่างน้อย 6 เดือนแรกติดต่อกัน
	199 คน
	110 คน
	55.28

	2
	ตัวชี้วัดที่ 26  คนในครัวเรือนไม่สูบบุหรี่
	29,748 คน
	4,489
	15.09

	3
	ตัวชี้วัดที่ 25  คนในครัวเรือนไม่ดื่มสุรา
	29,748 คน
	2,418
	8.13

	4
	ตัวชี้วัดที่ 22  คนอายุมากกว่า 60 ปีเต็มขึ้นไป มีอาชีพและ
มีรายได้
	4,799 คน
	328 คน
	6.83

	5
	ตัวชี้วัดที่ 24 	ครัวเรือนมีการเก็บออมเงิน
	9,088 
ครัวเรือน
	333 คร.
	3.66


	











ปัญหาอุปสรรคในการพัฒนา
1. ปัญหาด้านการคมนาคม
	1.1 การคมนาคมไม่สะดวก  โดยเฉพาะในฤดูฝนและในพื้นที่ห่างไกลเป็นพื้นที่ราบเชิงเขา 
	1.2 การจราจร  เนื่องจากถนนแคบ มีรถสัญจรไป-มา มากเพราะเป็นเส้นทางเชื่อมระหว่างอำเภอและจังหวัด ในหลายอำเภอ เช่น อำเภอฉวาง ช้างกลาง พิปูน โดยเฉพาะบริเวณสี่แยกศาลาสังกะสี  หมู่ที่ 2 ตำบลท่าดี  เกิดอุบัติเหตุบ่อยครั้ง อำเภอได้ทำหนังสือขอติดตั้งสัญญาณไฟและ
ขอขยายถนนเป็น 4 ช่องจราจรไปยังหน่วยงานที่เกี่ยวข้องแล้ว แต่ยังไม่ได้รับการแก้ไข 
	
2. ปัญหาเรื่องผลผลิตตกต่ำและการส่งเสริมอาชีพ 
	ราษฎรส่วนใหญ่ประกอบอาชีพทางการเกษตร จะมีปัญหาราคาผลผลิตตกต่ำและผลผลิตไม่ออกตามฤดูกาล 

3. ปัญหาเรื่องการขาดแคลนแหล่งน้ำสะอาดเพื่ออุปโภคบริโภคและขาดแหล่งน้ำเพื่อการเกษตร 

4. ปัญหาอุทกภัย 
	เนื่องสภาพพื้นที่ส่วนใหญ่เป็นที่ราบสูงเชิงเขา มีน้ำป่าไหลหลาก และดินถล่ม 

5. ปัญหาด้านขยะมูลฝอย 
	เป็นผลกระทบจากการขยายตัวอย่างรวดเร็วของชุมชนเมือง การบริหารจัดการขยะจะต้องใช้ต้นทุนในการบริหารจัดการสูง  ท้องถิ่นหน่วยใดหน่วยหนึ่งไม่สามารถดำเนินการด้วยตนเองได้เพียงลำพังจะต้องอาศัยความร่วมมือจากทุกหน่วยในพื้นที่รวมทั้งบริเวณใกล้เคียง 

6. ปัญหาเอกสารสิทธิ์ในที่ดินทำกิน  
	เกิดจากความซ้ำซ้อนกันระหว่างที่ดินทำกินของเกษตรกรและเขตอุทยานแห่งชาติและป่าสงวนแห่งชาติ 
	







ภาคผนวก

 รายนามผู้ดำรงตำแหน่งปลัดอำเภอผู้เป็นหัวหน้าประจำกิ่งอำเภอลานสกา  
		(1) ขุนบวรประชารักษ์ (ชี่ ลีละหุต)	1 พ.ค.2454 – 2 ก.ค.2468
		(2) นายบุญทอง  พงศ์วัชร์	1 ส.ค.2468 – 1 พ.ย.2469
		(3) ขุนพิทักษ์ประชารมย์ (กาว ลีละหุต)	1 ม.ค.2469 – 1 ต.ค.2472
		(4) นายพร้อม  เพชรกุล	1 พ.ย.2472 – 1 ม.ค.2481
		(5) นายช่วง  สุวรรณวัฒน์	1 เม.ย.2481 – 31 ต.ค.2484
		(6) นายแปลก  ศิริกุล	1 ก.ย.2485 – 11 ก.ค.2488
		(7) นายน้อม  อุปรมัย	1 ก.ย.2488 – 1 ก.ย.2489
		(8) นายช่วง  สุวรรณวัฒน์	2 ก.ย.2489 – 1 ต.ค.2491
		(9) นายเชิญ  ตราชู	1 ต.ค.2491 – 1 มี.ค.2494
		(10) นายนอบ  นพสงค์	1 มี.ค.2494 – 1 มิ.ย.2496
		(11) ร้อยตรีแฟง  ทองเทวินทร์	1 ต.ค.2496 – 1 มี.ค.2499
		(12) นายเจียม  เจียมพิจิตร	1 มี.ค.2499 – 30 ก.ย.2500
		(13) นายสนั่น  เทภาสิต	30 ก.ย.2500 – 22 ก.ค.2501

 รายนามผู้ดำรงตำแหน่ง นายอำเภอลานสกา
		(1) นายสนั่น  เทภาสิต	23 ก.ค.2501 – 11 พ.ค.2503
		(2) นายวีระ  ขจรบุญ	5 ม.ค.2504 – 3 พ.ย. 2508
		(3) นายชินพัชร  ทิพยรัตน์	4 มี.ค.2509 – 9 ธ.ค.2510
		(4) นายเจียม  เจียมพิจิตร	10 ธ.ค.2510 – 21 ต.ค.2514
		(5) นายชนม์สมกรณ์  ธรรมโชติ	21 ต.ค.2514 – 29 พ.ค.2515 
		(6) นายประหยัด  อนุกูล	30 พ.ค.2515 – 17 เม.ย.2518
		(7) นายนาน  ภักดีพันธ์	18 เม.ย.2518 – 15 ม.ค.2521
		(8) ร.ต.เกรียงศักดิ์  รัตนบุรี	16 ม.ค.2521 – 26 พ.ค.2522
		(9) ร.ต.ปฐม  ณ นคร	8 มิ.ย.2522 – 14 ต.ค.2524
		(10) นายทวี  นกน้อย	26 ต.ค.2524 – 17 พ.ย.2527
		(11) นายเสริมศักดิ์  โรจนสุวรรณ	18 พ.ย.2527 – 15 ต.ค.2530
		(12) นายวีระ  ธรรมนิสนธิ์	16 ต.ค.2530 – 31 ต.ค.2532
		(13) นายธนิต  ไชยชนะ	1 พ.ย.2532 – 10 พ.ย.2534
		(14) นายทองสุข  ปุริธรรมมา	11 พ.ย.2534 – 12 ต.ค.2535
		(15) นายสนิท  อ่อนสันศรี	13 ต.ค.2535 – 27 ก.พ.2537
		(16) นายอ้อม  พูลสวัสดิ์	28 ก.พ.2537 – 14 ต.ค.2539
		(17) นายธีรวุฒิ  ศิริวรรณ	21 ต.ค.2539 – 17 พ.ค.2541
		(18) นายจรุง  ดีสมุทร	18 พ.ค.2541 – 30 ก.ย.2545
		(19) นายชวลิต  สาตราภัย	23 ธ.ค.2545 – 3 ต.ค.2546
		(20) นายเรวัต  อัมพวานนท์	6 ต.ค.2546 – 31 ต.ค.2547
		(21) นายอิศรา  ทองธวัช	1 พ.ย.2547 – 7 ม.ค.2550
		(22) นายอภินันท์   เผือกผ่อง	8 ม.ค.2550 – 9 เม.ย.2555
		(23) นายกิตติพันธ์  เพชรชู	21 พ.ค.2555 - ปัจจุบัน

ทำเนียบหัวหน้าส่วนราชการ ผู้บริหารองค์กรปกครองส่วนท้องถิ่น
 ราชการส่วนภูมิภาค 
	1. นายวิชญ  เหมาะเจริญ	ปลัดอำเภอหัวหน้าฝ่ายบริหารงานปกครอง 
	2. พ.ต.อ.สมชาย  บุญครบ  	ผกก.สภ.ลานสกา
	3. นายธีระ  ณ นคร		สาธารณสุขอำเภอลานสกา
	4. นายสุเทพ  ยอดแก้ว		ปศุสัตว์อำเภอลานสกา
	5. นายรวมพรรค  ภิญโญ	เกษตรอำเภอลานสกา
	6. พ.ต.ธงชัย  สว่างเย็น		สัสดีอำเภอลานสกา
	7.             –ว่าง-		พัฒนาการอำเภอลานสกา
	
ราชการส่วนกลาง/รัฐวิสาหกิจ
1. นายชิษณุพงศ์  หวังประโยชน์	  	สรรพากรอำเภอลานสกา
2. นายเสรี  สายพงษ์พรรณ	เจ้าพนักงานที่ดินจังหวัดนครศรีธรรมราช สาขาลานสกา
3. นายอรุณ  หนูเขียว		ท้องถิ่นอำเภอลานสกา
4. นายแพทย์ณรงค์ศักดิ์  วชิรานันตวัฒน์  ผู้อำนวยการโรงพยาบาลลานสกา
5. ดร.กรกต   สุขขี		ผู้จัดการธนาคาร ธกส.สาขาลานสกา
6. นายชัยยศ  เมืองไทย		ผู้จัดการธนาคารออมสิน สาขาลานสกา
7. นายยรรยง  เจียวก๊ก		ผู้จัดการการไฟฟ้าส่วนภูมิภาค สาขาลานสกา

 องค์กรปกครองส่วนท้องถิ่น
1. นายณภัทร  ศรีใส		นายกเทศมนตรีตำบลลานสกา
2. นายโสภณ  พรหมแก้ว		นายกเทศมนตรีตำบลขุนทะเล
3. นายดุสิต   วิชัยพล		นายกองค์การบริหารส่วนตำบลเขาแก้ว
4. นายเจริญ   อิฎฐผล		นายกองค์การบริหารส่วนตำบลลานสกา
5. นายปรารถนา  พจน์จำเนียร	นายกองค์การบริหารส่วนตำบลท่าดี
6. นายประยงค์  จุลรัตน์		นายกองค์การบริหารส่วนตำบลกำโลน




ทำเนียบผู้ปกครองท้องที่ อำเภอลานสกา

ประธานชมรมกำนัน ผู้ใหญ่บ้าน ฯลฯ :  สิบเอกสมยศ  ศิริสมบัติ  กำนันตำบลท่าดี

 ตำบลเขาแก้ว
	หมู่ที่  1	บ้านสี่กั๊ก		นายบุญเลิศ  เจริญเลิศ	กำนัน
	หมู่ที่  2	บ้านเขาแก้ว	นางสุภาณี   วิชัยพล	ผู้ใหญ่บ้าน 
	หมู่ที่  3	บ้านคีรีกันทร์	นางสุกัลยา  โอฬาร์กิจ	ผู้ใหญ่บ้าน
	หมู่ที่  4	บ้านร่อน		นายสุรพัฒน์  นครพัฒน์	ผู้ใหญ่บ้าน
	หมู่ที่  5	บ้านคันเบ็ด	นายวิเศษ  คงไสยะ	ผู้ใหญ่บ้าน
	หมู่ที่  6	บ้านอ่าวไอ้ไทร	นายศักดิ์ศรี  แซ่บ้าง	ผู้ใหญ่บ้าน
 ตำบลลานสกา 
หมู่ที่  1	บ้านเจดีย์	นายสุรภาพ  ศรีพิเชียร	ผู้ใหญ่บ้าน
หมู่ที่  2	บ้านสายเงิน	นายกำธร  กำราญศึก	ผู้ใหญ่บ้าน
หมู่ที  3	บ้านน้ำรอบ	นายสัมพันธ์  กิมิฬาร์	ผู้ใหญ่บ้าน
หมู่ที่  4	บ้านต้นมะม่วง	นายบรรจบ  ชุมภูทอง	ผู้ใหญ่บ้าน
หมู่ที่  5	บ้านในปุด	นายสุธรรม  เพ็ชรด้วง	ผู้ใหญ่บ้าน
หมู่ที่  6	บ้านนอกนา	นายศุภโชค  ใส่ท้ายดู	ผู้ใหญ่บ้าน
หมู่ที่  7	บ้านในไร่		นายจรวย   มาแก้ว	กำนัน 
 ตำบลท่าดี 
หมู่ที่  1 	บ้านไสขิง	นายศุภชัย  พงศ์พรหม	ผู้ใหญ่บ้าน
หมู่ที่  2	บ้านศาลาสังกะสี (วัดวอ) สิบเอกสมยศ  ศิริสมบัติ  กำนัน
หมู่ที่  3	บ้านดินดอน	นายประทีป  ยอดผกา	ผู้ใหญ่บ้าน
หมู่ที่  4 บ้านมะม่วงทอง	นายสาโรจน์ ตระบันพฤกษ์	ผู้ใหญ่บ้าน
หมู่ที่  5 บ้านบนโพธิ์	นายจรินทร์  ขุทรานนท์	ผู้ใหญ่บ้าน
หมู่ที่  6 บ้านเสมา		นายจรูญ  ศรีประมวล	ผู้ใหญ่บ้าน
หมู่ที่  7 บ้านสันยูง	นายองอาจ  ยอดประดิษฐ์	ผู้ใหญ่บ้าน
ตำบลกำโลน 
หมู่ที่  1  บ้านวัดจันทร์	นายจรัญ  ช่อผูก		กำนัน
หมู่ที่  2	บ้านวัดโคกฯ	นายวินัย  บุญยืด		ผู้ใหญ่บ้าน
หมู่ที่  3 บ้านย่านยาว	นายนราธิป  แก้วไทย	ผู้ใหญ่บ้าน
หมู่ที่  4 บ้านวัดสมอ	นายจรูญ  ถนิมลักษณ์	ผู้ใหญ่บ้าน
หมู่ที่  5 บ้านคีรีวง	นายพิทักษ์   สุขันทอง	ผู้ใหญ่บ้าน
หมู่ที่  6 บ้านมะม่วงกวาง	นายกมล  เมฆาวัน	ผู้ใหญ่บ้าน
หมู่ที่  7 บ้านวัดวังไทร	นายวินัย  ตลึงจิตร	ผู้ใหญ่บ้าน
หมู่ที่  8 บ้านคีรีทอง	นายสุฤทธิ์  หัตถิ		ผู้ใหญ่บ้าน
หมู่ที่  9 บ้านขุนคีรี	นายเมธา  จงภักดี		ผู้ใหญ่บ้าน
หมู่ที่  10 บ้านคีรีธรรม	นายกรีฑา  ชำนะ		ผู้ใหญ่บ้าน
หมู่ที่  11 บ้านไสเนียง	นายอำนาจ  สามพิมพ์	ผู้ใหญ่บ้าน
หมู่ที่  12 บ้านวังโหล	นางศรีอ่อน  ภักดิ์กำเลา	ผู้ใหญ่บ้าน
ตำบลขุนทะเล
	หมู่ที่  1	บ้านบ่อน้ำซับ	นายชำนาญ  กาญจนนุกูล	ผู้ใหญ่บ้าน
	หมู่ที่  2 บ้านลุ่มเตย	นายโอตป์  หนูเอก		ผู้ใหญ่บ้าน
	หมู่ที่  3 บ้านสอ		นายนิคม  สุวรรณคช	กำนัน
	หมู่ที่  4 บ้านใหม่ทอน	นายถิรชัย  ชูหนู		ผู้ใหญ่บ้าน
	หมู่ที่  5 บ้านนากง	นายเกียรติศักดิ์  ชูทองคำ	ผู้ใหญ่บ้าน
	หมู่ที่  6 บ้านตาหมอ	นายจรวย  ชัยเล็ก		ผู้ใหญ่บ้าน
	หมู่ที่  7 บ้านราษฎร์บำรุง	นางประทีป  สองพิมพ์	ผู้ใหญ่บ้าน
	หมู่ที่  8 บ้านสำนักใหม่	นายเกรียงไกร  ไชยสุวรรณ	   ผู้ใหญ่บ้าน
	หมู่ที่  9 บ้านคดศอก	นายสมบูรณ์  พงศ์พรหม	ผู้ใหญ่บ้าน
	หมู่ที่ 10 บ้านนาทอน	นายอารยัน  พรหมแก้ว	ผู้ใหญ่บ้าน
	หมู่ที่ 11 บ้านศาลาขี้เหล็ก  นายธวัช  ศรีอุฬาร์	ผู้ใหญ่บ้าน
	หมู่ที่ 12 บ้านหนองอ่าง	นายจรัญ  ชุมธรรม	ผู้ใหญ่บ้าน

